**SL013-125**

**LĪGUMS Nr.** SKUS 416/19

(Izpildītāja līguma Nr. M309/2019-3)

Rīgā, 2019. gada 2.augustā

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 13.06.2018. valdes lēmumu Nr.62 (protokols Nr.23 p.1) “Par pilnvarojuma (paraksttiesību) piešķiršanu” pārstāv valdes priekšsēdētāja Ilze Kreicberga, (turpmāk - Pasūtītājs) no vienas puses, un

**SIA “Arbor Medical Korporācija”**, reģistrācijas Nr. 40003547099, tās valdes locekles Daces Rātfelderes personā, kura rīkojas uz statūtu pamata (turpmāk – Izpildītājs) no otras puses (abi kopā – Puses), pamatojoties uz iepirkuma „ PACS sistēmu uzturēšana” (ID Nr. PSKUS 2019/93), rezultātiem un, saskaņā ar Izpildītāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs pasūta, bet Izpildītājs apņemas atbilstoši šī Līguma noteikumiem nodrošināt šādu pakalpojumu (turpmāk Pakalpojumi) sniegšanu: PACS (TELEMIS) programmatūras atbalsts un uzturēšana (turpmāk – Pakalpojums), saskaņā ar Līguma noteikumiem un tā pielikumiem (tehniskā specifikācija un tehniskais piedāvājums – 1.pielikums).
   2. Pasūtītājs apņemas apmaksāt Izpildītāja kvalitatīvi sniegtos Pakalpojumus atbilstoši Līguma nosacījumiem.
2. **Pakalpojuma sniegšana**
   1. Izpildītājs Līguma darbības laikā nodrošina visu Līguma 1.pielikuma 1.1. un 1.2.punktā Pasūtītāja rīcībā esošo TELEMIS pakalpojumu sniegšanu, kas ietver:
      1. kļūdu labojumu un programmatūras TELEMIS uzturēšanu, atbilstoši Pasūtītāja norādījumiem un saskaņā ar tehnisko specifikāciju;
      2. programmatūras kļūdu novēršanu pēc to statusa saskaņošanas starp Pasūtītāju un Izpildītāju;
      3. iespējas nodrošināšanu Pasūtītājam saņemt un lietot jaunākās programmatūras versijas;
      4. Pasūtītāja informēšanu par jaunākajiem programmatūras jauninājumiem nosūtot šo informāciju uz Pasūtītāja atbildīgās personas e-pasta adresi;
      5. telefonisku konsultāciju sniegšanu Pasūtītājam saistībā ar programmatūras izmantošanu, zvanot uz Izpildītāja Klientu atbalsta dienestu (….) darba dienās no 08:00 līdz 18:00;
      6. programmatūras darbības problēmu pieteikumu vai programmatūras izmaiņu ierosinājumu pieņemšanu un izvērtēšanu uz Izpildītāja e-pastu.
   2. Izpildītājs nodrošina programmatūras pakalpojumu sniegšanu, kas ietver:
      1. Pasūtītāja nepieciešamību izvērtēšanu un jaunāko programmatūras versiju piegādi un uzstādīšanu;
      2. pieteikto programmatūras darbības problēmu novēršanas uzsākšanu ievērojot noteiktus reakcijas laikus:
         1. 1. kategorijas problēma - avārija (problēma, kura paralizē Informācijas sistēmas darbību) - 2 stundas (no problēmas pieteikšanas brīža);
         2. 2. kategorijas problēma - kļūda, kuru nevar apiet (problēma, kura ietekmē kādu no Informācijas sistēmas funkcijām un darbību nav iespējams veikt izmantojot citu Informācijas sistēmas funkcionalitāti) - 4 stundas (no problēmas pieteikšanas brīža);
         3. 3. kategorijas problēma - kļūda, kuru var apiet (problēma, taču atšķirībā no 2. kategorijas, šo nepilnību iespējams apiet) - 32 stundas (no problēmas pieteikšanas brīža);
         4. 4. vai zemākas kategorijas problēmu (neprecizitāte, konsultācija, izmaiņu pieprasījums, uzlabojuma ierosinājums, ierosinājums nākamajām versijām) sākotnējo un padziļināto novērtēšanas veikšana, kā arī nodrošināt nepieciešamo izmaiņu izdarīšanu programmatūrā - 2 nedēļu laikā (no problēmas pieteikšanas brīža) vai rakstiski e-pastā vienojoties savādāk.
      3. programmatūras uzraudzības nodrošināšanu;
      4. Izpildītājs nodrošina Līguma 1.pielikuma 2.punktā noteikto monitorēšanu pie nosacījuma, ja Pasūtītājs veic atbilstošu konfigurāciju savā IT infrastruktūrā (Firewall, VPN piekļuves piešķiršanu);
      5. nepieciešamo pasākumu realizāciju programmatūras darbības atjaunošanai vai stabilizēšanai;
      6. Pasūtītājam nepieciešamo papildu pakalpojumu sniegšanu attiecībā uz programmatūras darbības un tās IT infrastruktūras lietotāju atbalstu.
3. **Līguma summa un norēķinu kārtība** 
   1. Līguma kopējā summa ir **23 000.00 EUR** (divdesmit trīs tūkstoši *euro* un 00 centi), bez pievienotās vērtības nodokļa (turpmāk – PVN), kas ietver visas izmaksas, kuras saistītas ar Līgumā noteikto saistību izpildi. PVN tiek aprēķināts un maksāts papildus saskaņā ar spēkā esošo nodokļu likmi.
   2. Līguma ietvaros Izpildītājam nav tiesību prasīt no Pasūtītāja papildus līdzekļus Līgumā uzņemto saistību izpildei, norādot, ka pretējā gadījumā saistību izpilde nav iespējama pilnībā vai kādā to daļā. Pasūtītājam nav saistoša šajā punktā Izpildītāja sniegtā informācija un tā nedrīkst apgrūtināt Līguma saistību izpildi.
   3. Izpildītājs līdz katra mēneša 5.datumam iesniedz Pasūtītājam pieņemšanas-nodošanas aktu un rēķinu par faktiski sniegtajiem Pakalpojumiem iepriekšējā mēnesī - Pasūtītāja īpašumā esošo licenču uzturēšana, papildus licenču noma un kā arī par iepriekšējā mēnesī sniegtajiem papildus apkalpošanas pakalpojumiem, ja tādi ir bijuši.
   4. Pasūtītājs veic norēķinus ar Izpildītāju vienu reizi mēnesī maksājot Izpildītājam uzturēšanas maksu 1 916.67 (viens tūkstotis deviņi simti sešpadsmit *euro* un 67 centi) EUR bez PVN apmērā, veicot maksājumu ne vēlāk kā **60 (sešdesmit) kalendāro dienu** laikā pēc rēķina saņemšanas dienas.
   5. Ja 5 (piecu) darba dienu laikā no Līguma 3.4.punktā minēto dokumentu saņemšanas, Pasūtītājs nav pieņēmis Pakalpojumu, informējis Izpildītāju par neatbilstībām vai rakstiski iesniedzis Izpildītājam motivētu lūgumu Pakalpojumu pieņemšanas termiņa pārcelšanai, tiek uzskatīts, ka Pakalpojumi ir akceptēti bezierunu kārtībā un Pasūtītājam nav iebildumu par to kvalitāti.
   6. Ja Izpildītāja iesniegtajā rēķinā nav norādīts nosaukums, cena un Pasūtītāja Līguma numurs, Pasūtītājs neveic rēķina apmaksu, bet 2 (divu) darba dienu laikā informē Izpildītāju par Līguma noteikumiem neatbilstoša rēķina iesniegšanu. Izpildītājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
   7. Rēķinus un pieņemšanas-nodošanas aktus Izpildītājs sagatavo un iesniedz elektroniski vietnē <https://rekini.stradini.lv>. Pasūtītājs 10 (desmit) darba dienu laikā pēc Līguma noslēgšanas izsniegs piekļuves rekvizītus darbam ar Pasūtītāja elektronisko sistēmu pieejai rēķiniem.
4. **Pušu atbildība** 
   1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
   2. Par Līguma 2.punktā noteikto Pakalpojumu nepilnīgu sniegšanu Pasūtītājam ir tiesības piemērot līgumsodu 0,05% apmērā no Līguma summas par katru dienu, kad Pakalpojuma sniegšana tiek veikta nepilnīgā apjomā, bet kopsummā ne vairāk kā 10% no 3.1. punktā noteiktās Līguma summas.
   3. Par Līgumā noteikto maksājumu termiņu kavējumu Izpildītājs ir tiesīgs piemērot Pasūtītājam līgumsodu 0,05% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas
   4. Izpildītājs ir atbildīgs par zaudējumiem, kas radušies Pasūtītājam Izpildītāja rupjas neuzmanības vai ļauna nolūka dēļ, kā arī Izpildītāja vieglas neuzmanības dēļ, ja Izpildītājam bija jāparedz, ka izvēlētā darba paņēmiens vai Pasūtītāja norādījumu izpilde var radīt zaudējumus, bet Izpildītājs par šādu zaudējumu risku nav brīdinājis Pasūtītāju.
   5. Puses vienojas, ka Līgumā neatrunātajos gadījumos, atbildību uzņemas un zaudējumus otrai Pusei sedz tā Puse, kuras viedoklis saskaņā ar neatkarīga eksperta atzinumu atzīts par nepatiesu.
5. **Pušu sadarbība un pilnvarotās personas**
   1. Līguma saistību izpildei katra no Pusēm nosaka vienu vai vairākus pārstāvjus, kuru pienākums ir vadīt un sekot Līguma izpildei un informēt par Līguma saistību izpildi savu tiešo vadītāju:

5.1.1. Pasūtītāja kontaktpersona: (..);

5.1.2. Izpildītāja kontaktpersona: (..);

* 1. Pārstāvju nomaiņas gadījumā, Puse apņemas rakstiski informēt otru Pusi 3 (trīs) darba dienu laikā pirms attiecīgā pārstāvja nomaiņas brīža.
  2. Pasūtītājs apņemas nodrošināt atbildīgo personu ar nepieciešamajiem pilnvarojumiem un informēt par šiem pilnvarojumiem Izpildītāju. Pilnvarojumos ietilpst, taču neaprobežojas ar veicamo darbu, termiņu, izmaiņu saskaņošanu un Pakalpojumu pieņemšanas - nodošanas aktu parakstīšanu. Atbildīgās personas uzņemtās saistības ir saistošas Pasūtītājam, ja vien Pasūtītājs nepierāda, ka tas informējis Izpildītāju par pilnvarotā pārstāvja atsaukšanu.
  3. Pasūtītājs apņemas pēc Izpildītāja paziņojuma par pieteiktas problēmas novēršanu vai ieteiktā jauninājuma ieviešanu, pārbaudīt to programmatūras jaunākajā versijā un, ja problēma ir atrisināta, paziņot par to e-pastā Izpildītājam.
  4. Pilnvērtīgu programmatūras uzturēšanas un apkalpošanas pakalpojumu sniegšanai Pasūtītājs apņemas nodrošināt attālinātas pieejas tiesības Izpildītāja atbildīgajai personai, izmantojot VPN piekļuves tehnisko risinājumu.
  5. Puses apņemas neizpaust un neizmantot konfidenciālu informāciju, ko Puses savstarpēji ieguvušās pildot Līguma noteikumus. Par konfidenciālu informāciju tiek uzskatīta tāda informācija, kas nav publiski pieejama trešajām personām.

**6. Līguma darbības termiņš**

* 1. Līgums stājas spēkā no tā abpusējas parakstīšanas dienas un ir spēkā **12 (divpadsmit) mēnešus**.
  2. Pusēm ir tiesības jebkurā brīdī izbeigt Līgumu, par to rakstiski vienojoties un nosūtot par to rakstisku paziņojumu uz otras Puses juridisko adresi 10 (desmit) kalendārās dienas iepriekš.
  3. Pasūtītājam ir tiesības vienpusēji atkāpties no Līguma, rakstiski par to brīdinot Izpildītāju, ja:
     1. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
     2. notikusi Izpildītāja likvidācija;
     3. pret Izpildītāju uzsākta maksātnespējas procedūra;
     4. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
  4. Par vienpusēju atkāpšanos no Līguma saskaņā ar Līguma 7.3.punktu, Pasūtītājs paziņo Izpildītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.
  5. Izpildītājs ir tiesīgs vienpusēji atkāpties no Līguma, ja iestājušies apstākļi, kas apgrūtina vai padara neiespējamu kādu no Līgumā noteikto saistību izpildi, rakstiski par to informējot Pasūtītāju. Šādā gadījumā Izpildītājs paziņo par to Pasūtītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.
  6. Līguma saistību izbeigšanas gadījumā Pasūtītājs veic pilnu norēķinu un samaksā visus Izpildītāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.

1. **Personas datu aizsardzība**
   1. Puses vienojas par šādiem fizisko personas datu aizsardzības noteikumiem:
      1. Izpildītājs apstrādā šādus Pasūtītāja kā pārziņa rīcībā esošos fizisko personu datus: vārds, uzvārds, personas kods, veiktā izmeklējuma rezultāti, kuri ir pieejami iekārtas ietvaros esošajās iekšējās datu uzglabāšanas atmiņās;
      2. Izpildītājs Līguma ietvaros uzskatāms par Pasūtītāja datu apstrādes operatoru;
      3. Izpildītājs, veicot datu apstrādi (Iekārtas garantijas uzturēšanu, servisa pakalpojumus), nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi;
      4. ja Izpildītājs Līguma izpildes ietvaros fizisko personu datu apstrādei izmanto (nomā, patapina u.tml.) citas personas īpašumā esošus tehniskus resursus (darbstacijas, serverus utt.), tas pilnībā uzņemas atbildību par šo tehnisko resursu atbilstību visām normatīvajos aktos noteiktajām prasībām attiecība uz fizisko personu datu apstrādes drošumu;
      5. Izpildītājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Izpildītāja darbiniekiem. Izpildītājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Izpildītāja darbinieku darba līgumos);
      6. Izpildītājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda Izpildītāja no Pasūtītāja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Pasūtītāja rakstveida piekrišanas saņemšanas;
      7. pēc Pasūtītāja pieprasījuma Izpildītājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Izpildītājs;
      8. Izpildītājs sniedz Pasūtītājam visu informāciju par Līguma ietvaros apstrādājamo fizisko personu datu pieprasījumiem no datu subjektu vai trešo personu puses;
      9. Fizisko personu datu obligāto tehnisko aizsardzību Izpildītājs īsteno ar fiziskiem un loģiskiem aizsardzības līdzekļiem, nodrošinot:
         1. aizsardzību pret fiziskās iedarbības radītu fizisko personu datu apdraudējumu;
         2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;
         3. tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai.
      10. Izpildītājam Līguma izpildes laikā ir aizliegts piesaistīt apakšuzņēmējus Pasūtītāja fizisko datu apstrādei bez Pasūtītāja rakstveida saskaņojuma saņemšanas;
      11. Pasūtītājam ir tiesības bez iepriekšēja brīdinājuma uzdod Izpildītājam apturēt fizisko personu datu apstrādi, ja tai rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no Izpildītāja puses ir izpildāms nekavējoties;
      12. pēc Līguma termiņa izbeigšanās, Izpildītājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem;
      13. Izpildītājs dzēš no Pasūtītāja saņemtos personas datus pirms Līguma 6.1.punktā minētā termiņa iestāšanās, ja tie vairs nav nepieciešami Izpildītāja Līguma izpildei;
      14. Izpildītājs apņemas kompensēt Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Izpildītāja darbības vai bezdarbības rezultātā.
2. **Nepārvarama vara**
   1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
   2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
   3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno Līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
   6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 8.3.punktam

**9. Strīdu izskatīšanas kārtība**

9.1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstiski un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 (trīsdesmit) kalendāro dienu laikā, tad strīdus risina tiesā Latvijas Republikas normatīvajos aktos noteiktajā kārtībā.

9.2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.

**10. Citi noteikumi**

* 1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
  2. Puses ir tiesīgas veikt Līguma grozījumus, ja Izpildītāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
  3. Jebkuri Līguma grozījumi tiek noformēti rakstiski un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likuma 61.pantā noteikto. Grozījumi ir nebūtiski, ja tie precizē Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.
  4. Puses ir tiesīgas rakstiski vienoties par Līguma termiņa pagarinājumu vai Līguma kopējās summas palielinājumu atbilstoši Publisko iepirkumu likumā noteiktajam.
  5. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
  6. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
  7. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
  8. Līgums sagatavots latviešu valodā, parakstīts divos oriģinālos eksemplāros uz 8 (astoņām) lapām, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja un otrs pie Izpildītāja.

1. **Pušu juridiskās adreses un rekvizīti**

|  |  |
| --- | --- |
| **Pasūtītājs:**  **VSIA “Paula Stradiņa klīniskās**  **universitātes slimnīca”**  Reģ. Nr. 40003457109  Pilsoņu iela 13, Rīga, LV-1002  Konta Nr. LV74HABA0551027673367  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Kreicberga | **Izpildītājs:**  **SIA „Arbor Medical Korporācija“**  Reģ. Nr. 40003547099  Meistaru iela 7, Valdlauči, Ķekavas novads, LV - 1076  Banka: AS Swedbank  Kods: HABALV22  Konta Nr. LV98HABA0551000850592  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  D.Rātfeldere |